Marilyn Vihman
Marilyn May Vihman (1939–) on ameerika päritolu eesti keelt kõnelev keeleteadlane. Ta uurib lapse keele arengut, on tegelenud ka arengupsühholoogiaga, fonoloogiaga. 1971 kaitses ta California Ülikoolis Berkeleys doktorikraadi. 1996–2006 juhtis ta Walesi Bangori ülikooli arengupsühholoogia õppetooli. Hiljem oli ta lingvistikaprofessor Yorki Ülikoolis Inglismaal. 2011. aasta kevadsemestril pidas ta loengukursuse psühholingvistika ja neurolingvistika teemal Tartu Ülikoolis. Tema abikaasa oli Eestis sündinud ameerika keeleteadlane Eero Vihman.